'Noem hom nou doktor,' sê Malema | Netwerk24
19 Augustus 2017 16:45
Ladies and Gentlemen, Fighters and fellow South Africans I'm proud to present to you Dr Mbuyiseni Ndlozi @MbuyiseniNdlozi ?????????????????????? pic.twitter.com/f1py581g7G
— Julius Sello Malema (@Julius_S_Malema) August 18, 2017
Julius Malema, EFF-leier, het met trots op Twitter aangekondig dat Mbuyiseni Ndlozi, dié party se woordvoerder, nou as doktor aangespreek moet word nadat hy sy doktorsgraad verwerf het.
“Dames en here, vegters en mede-Suid-Afrikaners, ek is trots om ons woordvoerder nou as dr. Ndlozi aan julle voor te stel.”
News24 berig dat Ndlozi se ma gehuil het toe hy Vrydag die brief van die Universiteit van die Witwatersrand (Wits) ontvang het waarin bevestig is dat hy sy PhD in politieke studie verwerf het.
Ndlozi (32) is die eerste lid van sy familie wat ’n universiteitsgraad verwerf het.
“Nadat ek die nuus ontvang het, het ek my ma eerste gebel. Sy kon nie eens twee sinne sê nie en het net gehuil,” het hy aan News24 gesê.
“Dit voel steeds onwerklik, ek is geweldig trots. Ek is beskeie en dankbaar oor al die ondersteuning wat ek van my broers en susters en my ouma ontvang het. Almal het my geweldig onderskraag. My akademiese vriende het my gehelp om deur te druk.”
Meer oor: Julius Malema | Mbuyiseni Ndlozi | Doktorsgraad | Woordvoerder
Die kristalbal van opposisie-politiek